

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAV355** | | |
| Tantárgy elnevezése | **KÖZBIZTONSÁG** | | |
| Tantárgy oktatójának neve | **Németh Zsolt** | Beosztása, tudományos fokozata | **egyetemi docens (NKE RTK) PhD** |
| Tantárgy óraszáma | **nappali tagozaton 2 tanóra/hét**  **levelező tagozaton 12 tanóra/félév** | | |
| Tanóra típusa | **előadás (szeminárium)** | | |
| Meghirdetési időszak | **őszi félév** | | |
| Kreditszám | **kredit** | | |
| A tantárgy oktatásának célja | A hallgató megismeri a közbiztonság fogalmát, tartalmát, kollektív társadalmi termék jellegét, hogy képes legyen a képes kriminalitásba sodródott kliensei sorsán segíteni. | | |
| Szükséges előtanulmányok, feltételezett tudásanyag | - | | |
| Fejlesztendő kompetenciaterületek | 1. **tudása**   - a bűnözési helyzet reális értékelése, az okok társadalmi meghatározottságának ismerete,  - tisztában lesz azzal, hogy a közbiztonság messze nem csupán a bűnözés hiánya, vagy alacsony szintje,  - a represszió, a büntetés költségeit és problémáit átlátja, megérti a bűnmegelőzés fontosságát.   1. **képességei**   - a hatóság és a civilszféra együttműködésének katalizálása a devianciák, köztük a bűnözés kezelésében,  - a büntető igazságszolgáltatás alternatíváinak kezdeményezése. | | |
| Tantárgyi leírás (tematikával együtt) | A közbiztonságot fenyegető bűnözést, mint társadalmi tömegjelenséget és a bűncselekményt, mint egyedi magatartást alapvetően kriminológiai megközelítésből vizsgáljuk. Foglalkozunk a bűnözéssel, mint az egyik devianciával szembeni intézményes társadalmi reakcióval, a büntető igazságszolgáltatás intézményrendszerével is.  1./ A közbiztonság fogalma, megközelítési módjai. A közbiztonság, mint kollektív társadalmi termék. Állami és állampolgári felelősség a közbiztonságért. A büntető hatalom korlátai. A devianciák mint társadalmi beilleszkedési zavarok hatása a közbiztonságra. Kriminálpolitikai törekvések hazánkban és külföldön.  2./ A bűnözés történetisége, a bűnözésre és keletkezésére vonatkozó nézetek: kriminálszociológiai, kriminálantropológiai irányzatok, A bűnözés régi-új magyarázatai. A stigmatizáció, az előítélet, a migráció és az urbanizáció bűnkeltő szerepe. A bűnözés prognózisa.  3./ A bűnözés morfológiája (megjelenése, alakulása) Magyarországon és külföldön, az egyes bűncselekmények súlyossága és gyakorisága az idő változásában, az aktuális bűnügyi helyzet. A látens (lappangó) bűnözés. A bűnözés közvéleményre gyakorolt hatása, félelem a bűnözéstől.  4./ Viktimológia: sértettek, áldozatok és károsultak. Tipikus helyzetek, védekezés, önvédelem. A sértett helyzete a büntető-eljárásban, áldozatvédelmi szervezetek, törekvések és mozgalmak Európában és Magyarországon. A resztoratív igazságszolgáltatás és a "real justice".  5./ A fiatalkorúak bűnözése. Az életkori helyzet sajátosságai a bűncselekmény elkövetésében, a büntető-eljárásban és a büntetés-végrehajtásban. Pedofília és gyermekprostitúció. A gyermek- és ifjúságvédelem állami intézményrendszere valamint a civil társadalmi kezdeményezések. A szülő felelőssége és nehézségei.  6./ Kábitószerbünözés Magyarországon, nemzetközi beágyazottság. Keresletcsökkentés, kínálatcsökkentés, ártalomcsökkentés. Kriminálpolitikai kérdések: gyógyítani vagy büntetni. A rendőr helye és szerepe Kábítószerügyi Egyeztető Fórumok munkájában.  7./ Az állam büntető hatalma, a büntetőjog forrásai. A büntetőjogi alapelvek, a garanciák. A bűncselekmény és a felelősségi alakzatok, a büntethetőség akadályai. Az elkövetők. A jogkövetkezmények: büntetések és intézkedések. A büntetés-végrehajtás, a pártfogó-felügyelet. Az elterelések és az alternatív büntetések.  8./ A feljelentéstől a büntető ítéletig. A nyomozás rendőrségi és ügyészségi szakaszai, a bírósági eljárás problémái. A hatóságok és az állampolgárok jogai és kötelességei a büntető felelősségre vonás során, az emberi jogok érvényesülése.   1. / A bűnüldözés kriminológiája. A rendőrség szervezete, feladatai és funkciói. A rendőrség és az emberi jogok. A rendőrségi törvény. A rendőrség helye az állam közigazgatási rendszerében. A rendőrség társadalmi kapcsolatai, a rendőrség civil kontrollja. Közbiztonság kontra magánbiztonság.   10./ Bűnmegelőzés mint a bűnözésre adott közösségi válasz. A bűnmegelőzés alapelvei, gyakorlata és szervezetei. A bűnmegelőzés, mint általános deviancia megelőzés, hatékonysága és költségei. A rendőrségi bűnmegelőzés története a II. világháború végétől (1945) napjainkig. | | |
| Kötelező és ajánlott irodalom | Németh Zs.: **A közbiztonság kriminológiai aspektusai,** in.: Sapienti sat, Ünnepi kötet Dr. Cséka Ervin professzor 90. születésnapjára, szerk.: Juhász Zsuzsanna-Nagy Ferenc-Fantoly Zsanett, Állam- és Jogtudományi Kar, Szeged, 2012., 365-376. old.  Németh Zs: **A civil szféra a közbiztonságban**. In.: Ünnepi kötet, Dr. Vavró István professzor 80. születésnapjára, szerk: Katona Tamás  - Kovacsicsné Nagy Katalin - Laczka Éva Zita,  Magyar Statisztikai Társaság és a Széchenyi István, Egyetem Deák Ferenc Állam és Jogtudományi Kara, 2016. pp.137-147.  Németh Zs.: **Nem engedünk a hetvenhétből! Drogpolitikai töprengések**, In.: Egy jobb világot hátrahagyni… Tanulmányok Korinek László professzor tiszteletére, szerk.: Finszter Géza – Kőhalmi László – Végh Zsuzsanna, Pécsi Tudományegyetem, Állam- és Jogtudományi Kar, 2016. pp. 491-497.  [Németh Zs](https://m2.mtmt.hu/api/author/10022145).:[**Szigorúan, következetesen, de az emberség, sőt a szeretet hangján - a bűnelkövető gyermekekkel való bánásmódról**](https://m2.mtmt.hu/api/publication/31311924)*,* In: Gulyásné, Kovács Erzsébet; Hatvani, Erzsébet; Szarka, Attila (szerk.) [Ferenczi György emlékkötet](https://m2.mtmt.hu/api/publication/31311916), Pécs, Magyarország : SZIME, Ferenczi György Alapítvány (2020)  [Németh, Zsolt](https://m2.mtmt.hu/api/author/10022145): [**Rendőrség és cigányság: esélyek, lehetőségek, veszélyek**](https://m2.mtmt.hu/api/publication/31653725)**,** In: Madai, Sándor; Pallagi, Anikó; Polt, Péter (szerk.) [Sic itur ad astra : Ünnepi kötet a 70 éves Blaskó Béla tiszteletére](https://m2.mtmt.hu/api/publication/31529600), 2020. | | |
| Ismeretek ellenőrzésének módja | **vizsga, házi dolgozat** | | |
| Tantárgy tárgyi követelményei | **tanterem – projektor- számítógép** | | |